Torbjørn Rødland

Torbjørn Rødland (født 3. april 1970 i Stavanger) er en norsk fotograf og billedkunstner.

Biografi 
Rødland vokste opp på Slåtthaug i Stavanger. Først interesserte han seg for tegning, men etter hvert ble fotografi hovedinteressen. Han studerte kunst- og mediefag under Arnfinn Bø-Rygg ved Høgskolen i Stavanger. I 1991 flyttet han til Oslo, og etter ett år dro han videre til Bergen, der han ble utdannet ved Kunsthøgskolen i Bergen, institutt for fotografi.

Som student i Bergen i perioden 1992-1995 fikk han kjennskap til en gruppe av kunstnere som omtales som «The Picture Generation», Richard Prince, Cindy Sherman, Louise Lawler, Barbara Kruger og Sherrie Levine. Disse kunstnerne arbeidet på 1980-tallet med iscenesatt fotografi. I såkalt appropriasjonskunst blir fragmenter fra ulike kilder satt sammen med nye elementer til å danne et nytt og bilde. Det endelige kunstverket skal dermed være både originalt og ikke-originalt på en og samme tid.

Rødland har vært bosatt i Oslo, Paris, Melbourne, Nice, Berlin, New York City, Tallinn, Rijeka, Tokyo og Los Angeles.  Han bor og arbeider nå i Los Angeles.

Arbeid 
I tillegg til fotokunst har han produsert fem videofilmer. 

Utstillingen «Uglesommer», som ble vist i Tønsberg i 2006, ble utgangspunkt for en debatt om kunstkritikk i Morgenbladet.   Kunsthistoriker, kritiker og kurator Ina Blom innledet debatten med å kritisere flere av anmeldelsene av utstillingen.  Blom hevdet at den gjeldende kunstkritikken var preget av en naiv, realistisk og moralsk billedforståelse.

Utstillingen "The Touch That Made You" ble vist på Fondanzione Prada i Milano sommeren 2018, og var kurert av Hans Ulrich Obrist og Amira Gad. Utstillingen inkluderte en variasjon av 40 fotografier, samt tre videoer filmet av Rødland. Alle kunstverkene i utstillingen er laget mellom år 1999 og 2016.  
   
Boka I want to live innocent med Stavangerbilder ble laget i samarbeid med Stavanger2008, da byen var europeisk kulturhovedstad.
  
Noen av hans bilder er innkjøpt av Stedelijk Museum i Amsterdam, Astrup Fearnley Museet i Oslo, Stavanger kunstmuseum, Fonds National d'Art Contemporain i Paris og av Musée d'Art Moderne et Contemporain i Strasbourg.

Utstillinger 
Et utvalg av utstillinger med Torbjørn Rødland:
 «Fifth Honeymoon», Bergen Kunsthall, 2018
«Sasquatch Century», Henie Onstad Kunstsenter, 2015
 «The Yellow Shell», Kunsthall Stavanger, 2014
 «Before Behind Above Below», , Paris, 2012
 «Eighteen Analouge Double Exposures», STANDARD (OSLO), Oslo, 2011
 «Torbjørn Rødland», Galerie Rodolphe Janssen, Brussels, 2011
 «A Black Ant Traveling», Michael Benevento, Los Angeles, 2010
 «132 BPM», Studio Exhibition, Hiroshima City Museum of Contemporary Art, Hiroshima, 2010
 «Dearest Kitty», , Copenhagen, 2010
 «Pyromancy», , Brussels, 2009
 «Andy Capp Variations», Standard (Oslo), Oslo, 2009 
 «Flegma», Sørlandets Kunstmuseum, Kristiansand, 2008
 «Myke Ekko/Soft Echoes», Festspillene i Nord-Norge, Harstad, 2008
 «Go to the VIP Room», , Paris, 2008
 «Heads, Hands, Liquids», Michael Benevento, Los Angeles, 2007
 «More Whenever Minutes», STANDARD (OSLO), Oslo 2007  
 «Uglesommer», Haugar Vestfold Kunstmuseum, Tønsberg 2006  
 «Fantasies are Facts», Kodama Gallery, Tokyo 2006  
 «132 BPM», , New York 2006  
 «Dark Overground Light Underground», Nils Stærk Contemporary Art, København 2005  
 «More Songs Buildings and Girls», , Paris 2003  
 «Grav med utsikt», Astrup Fearnley Museet, Oslo 2003  
 «Joy Inside My Tears», , Paris 1999  
 «Even Now», , Oslo 1999  
 «Nærkontakt», Arkipelag – Hallwylska Palatset, Stockholm 1998  
 Norrtälje Konsthall, 1997  
 , Oslo 1996

Bøker

Referanser

Eksterne lenker 
 
 Kulturspeilet Torbjørn Rødland.  Av Grete Nordtømme.  Besøkt 4. mai 2012.
 Air de Paris: Torbjørn Rødland.   Besøkt 4. mai 2012.

Norske billedkunstnere
Personer fra Stavanger kommune